Olet varmaan huomannut, että Google ja muut tavallisimmat hakukoneet tarjoaavat myös incognito-tilan tai yksityisen selaustilan. Tämä on yksityisen internetin selailun muoto, joka ei jätä yhtä paljon jälkiä kuin tavallinen netin selailu. Incognito-tilassa on puolensa. Jos esimerkiksi selaat internetiä incognito-tilassa, unohtaa selaimesi istunnon heti kun suljet incognito-ikkunan. Mikään ei säily selaushistoriassasi ja kaikki istunnon aikana luodut evästeet tuhotaan. Evästeet ovat pieniä verkkotoimintaasi säilyttäviä tiedon palasia, ja ne ovat syy siihen, miksi verkkokaupat muistavat sinua kiinnostava tuotteet vielä päivienkin jälkeen vierailusta. Yksityisessä tilassa netin selaaminen voi olla hyödyllistä arkoja aiheita tutkittaessa. Tai silloin kun haluaa kirjautua useammalle tilille ilman, että joka kerta tarvitsee kirjautua sisään ja ulos. Vaikka se takaakin osittain yksityisyyden, ei sillä pötki kovin pitkälle jos haluaa säilyttää näkymättömyyden internetissä selailun aikana. On tietysti hyvä asia, että yksityinen tila poistaa väliaikaiset tiedot, mutta tämä tapahtuu vasta selaimen sulkemisen jälkeen. Selailun aikana kaikki tekosi näkyvät kolmansille osapuolille. Nettisivut ja internet-palvelut voivat edelleen seurata verkkotoimintojasi ja yhdistää nämä toiminnot useisiin tileihin ja profiileihin. Kun esimerkiksi kirjaudut Facebookiin, tietää Facebook mitä olet tehnyt muilla sivuilla ja mukauttaa mainontaansa: näin käy myös yksityisessä tilassa. Jäljitysteknologia on erittäin edistynyttä, mikä tekee sen torjumisesta lähes mahdotonta riippumatta siitä, kuinka monta yksityisyyden takaavaa toimintoa käyttää. Vaikka et kirjautuisi mihinkään, vierailemillasi verkkosivustoilla on pääsy laitteesi tyyppiin, selaimen tietoihin ja IP-osoitteeseesi. Näin ne voivat päätellä preferenssisi ja yhdistää ne toisiin sinusta saatavilla oleviin tietoihin. Eli vaikka yksityinen tila piilottaa verkkotoiminnan käytetyltä selaimelta, ei se piilota selailua palveluntarjoajalta. Se ei myöskään poista ladattuja tiedostoja. Hakusi kirjataan tilillesi ja yhdistetään siihen, mikä tekee täysin anonyymista netin selailusta mahdotonta.